CELEX: 32020R1034
Language: bg
Date: 2020-07-15 00:00:00
Title: Регламент за изпълнение (ЕС) 2020/1034 на Комисията от 15 юли 2020 година за разрешаване на употребата на препарат от ендо-1,4-бета-ксиланаза, произведена чрез Aspergillus oryzae (DSM 26372), като фуражна добавка за кокошки носачки (притежател на разрешението DSM Nutritional products Ltd., представлявано от DSM Nutritional Products Sp. Z o.o) (текст от значение за ЕИП)

16.7.2020   
               
               
                  BG
               
               
                  Официален вестник на Европейския съюз
               
               
                  L 227/34
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1034 НА КОМИСИЯТА
         от 15 юли 2020 година
         за разрешаване на употребата на препарат от ендо-1,4-бета-ксиланаза, произведена чрез Aspergillus oryzae (DSM 26372), като фуражна добавка за кокошки носачки (притежател на разрешението DSM Nutritional products Ltd., представлявано от DSM Nutritional Products Sp. Z o.o)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от ендо-1,4-бета-ксиланаза, произведена чрез Aspergillus oryzae (DSM 26372). Заявлението беше придружено от данните и документите, изисквани съгласно член 7, параграф 3 от посочения регламент.
                  
               
                     (3)
                  
                  
                     Заявлението се отнася до разрешаването на препарат от ендо-1,4-бета-ксиланаза, произведен чрез Aspergillus oryzae (DSM 26372), като фуражна добавка за кокошки носачки, която да бъде класифицирана в категория „зоотехнически добавки“.
                  
               
                     (4)
                  
                  
                     В своите становища от 26 септември 2017 г. (2) и 13 ноември 2019 г. (3) Европейският орган за безопасност на храните („Органът“) стигна до заключението, че при предложените условия на употреба препаратът от ендо-1,4-бета-ксиланаза, произведена чрез Aspergillus oryzae (DSM 26372), не се отразява неблагоприятно върху здравето на животните, безопасността на потребителите и околната среда. Той заключи също така, че добавката се смята за потенциален респираторен сенсибилизатор, както и че не може да се направи заключение относно потенциала на добавката за сенсибилизиране на кожата. Поради това Комисията счита, че следва да се вземат съответните предпазни мерки, за да се предотврати неблагоприятното въздействие върху здравето на човека, по-специално по отношение на потребителите на добавката. Освен това Органът заключи, че добавката е показала ефект при подобряването на продуктивността на кокошките носачки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от ендо-1,4-бета-ксиланаза, произведена чрез Aspergillus oryzae (DSM 26372), беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посочения в приложението препарат, който принадлежи към категория „зоотехнически добавки“ и към функционална група „подобрители, увеличаващи смилаемостта на храната“, като добавка при храненето на животните, при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ), 2017; 15(10):5020.
         
            (3)  EFSA Journal (Бюлетин на ЕОБХ), 2019; 17(11):5919.
      
      
         
            ПРИЛОЖЕНИЕ
            
                        
                           Идентификационен номер на добавката
                        
                     
                     
                        
                           Наименование на притежателя на разрешението
                        
                     
                     
                        
                           Добавка
                        
                     
                     
                        
                           Състав, химична формула, описание, метод за анализ
                        
                     
                     
                        
                           Вид или категория на животните
                        
                     
                     
                        
                           Максимална възраст
                        
                     
                     
                        
                           Минимално съдържание
                        
                     
                     
                        
                           Максимално съдържание
                        
                     
                     
                        
                           Други разпоредби
                        
                     
                     
                        
                           Срок на валидност на разрешението
                        
                     
                  
                        
                           Единици за активност/kg пълноценен фураж със съдържание на влага 12 %
                        
                     
                  
                        
                           Категория: „зоотехнически добавки“. Функционална група: „подобрители, увеличаващи смилаемостта на храната“.
                        
                     
                  
                        4a1607i
                     
                     
                        DSM Nutritional Products Ltd, представлявано от DSM Nutritional Products Sp. Z o.o
                     
                     
                        Ендо-1,4-бета-ксиланаза
                        (ЕС 3.2.1.8)
                     
                     
                        
                           
                              Състав на добавката:
                           
                        
                        Препарат от ендо-1,4-бета-ксиланаза (EC 3.2.1.8), произведена чрез Aspergillus oryzae (DSM 26372), с минимална активност:
                        В твърдо състояние: 1 000  FXU  (1) /g
                        В течно състояние: 650 FXU/ml
                     
                     
                        Кокошки носачки
                     
                     
                        -
                     
                     
                        100 FXU
                     
                     
                        -
                     
                     
                        
                                    1.
                                 
                                 
                                    В упътването за употреба на добавката и премикса се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Операторите в сектора на фуражите трябва да установят оперативни процедури и да предвидят организационни мерки за потребителите на добавката и премиксите за преодоляване на потенциалните рискове от употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за защита на кожата, предпазни очила и предпазна дихателна маска.
                                 
                              
                     
                        5.8.2030 г.
                     
                  
                        
                           
                              Характеристики на активното вещество
                           
                        
                        Ендо-1,4-бета-ксиланаза (EC 3.2.1.8), произведена чрез Aspergillus oryzae (DSM 26372)
                     
                  
                        
                           
                              Метод за анализ
                           
                            (2)
                        
                        За количественото определяне на ендо-1,4-бета-ксиланаза, произведена чрез Aspergillus oryzae (DSM 26372), във фуражна добавка:
                        
                                    —
                                 
                                 
                                    колориметричен метод за измерване на оцветено съединение, получено от динитросалициловата киселина (DNSA), и на ксилозиловите части, освободени от действието на ксиланаза върху арабиноксилан.
                                 
                              За количественото определяне на ендо-1,4-бета-ксиланаза, произведена чрез Aspergillus oryzae (DSM 26372), в премикси и фуражи:
                        
                                    —
                                 
                                 
                                    колориметричен метод за измерване на водоразтворимото багрилно вещество, освободено при действието на ксиланаза от овесено-спелтов азоксилан със съдържание на багрило.
                                 
                              
                  
               (1)  1 FXU е количеството ензим, което освобождава 7,8 μmol редуциращи захари (ксилозни еквиваленти) от азопшеничен арабиноксилан на минута при pH 6,0 и температура 50 °C.
            
               (2)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports